b'\n_START_ARTICLE_\nSwatycomet\n_START_SECTION_\nSwaty\n_START_PARAGRAPH_\nLeta 1879 je kemik Franz Swaty na Dunaju ustanovil tovarno Swaty za izdelavo umetnih brusov. Leta 1886 se je podjetje preselilo na dana\xc5\xa1njo lokacijo v Mariboru. Sprva so izdelovali bruse v mineralnem vezivu, leta 1929 pa so za\xc4\x8deli proizvajati kerami\xc4\x8dno vezane bruse. Leta 1984 so za\xc4\x8deli proizvajati diamantno in boronitridno brusilno orodje v smolni vezi, leta 1990 pa v kerami\xc4\x8dni vezi. Leta 1992 se podjetje spremeni v delni\xc5\xa1ko dru\xc5\xbebo Swaty d.d.\n_START_SECTION_\nComet\n_START_PARAGRAPH_\nComet je bil ustanovljen leta 1958, proizvajali so umetne bruse na magnezitni osnovi za potrebe kova\xc5\xa1ke industrije. Leta 1968 so za\xc4\x8deli proizvajati bruse v bakelitnem mazivu. Leta 1983 so za\xc4\x8deli razvijati diamantna rezila v galvanski in smolni vezi, leto kasneje se za\xc4\x8dne proizvodnja tkanja in impregnacije steklenih tkanin za potrebe brusne industrije. Leta 1993 za\xc4\x8dnejo razvijati izdelke in brusnega platna in papirja. Leta 2007 postane Comet del Skupine Avtotehna.'